Dette er på mange måter et prisverdig prosjekt all den tid informasjonsflyten er så rask at det kan være vanskelig å henge med for mange - det er så mange påstander i media i løpet av en dag at det er umulig for en enkelt person å få verifisert sannhetsverdien i det som skrives i aviser og på internett og som sies på radio og TV.

Faktisk.no AS er en ideell organisasjon og uavhengig redaksjon for faktasjekk av samfunnsdebatten og det offentlige ordskiftet i Norge.





Vi ønsker å bidra til en åpen, inkluderende og faktabasert offentlig samtale. Ved å gjennomgå grunnlaget til aktuelle påstander som påvirker vår oppfatning av virkeligheten, jobber vi for et faktabasert ordskifte og en konstruktiv samfunnsdebatt.





Faktisk.no skal også avdekke og forhindre spredningen av oppdiktede meldinger som utgir seg for å være ekte nyheter.





Samtidig som at nettsiden ble lansert i dag (5. juli) kom de også med en del påstander fra politikere de har faktasjekket. Og det er her det blir problematisk og man ser hvor vanskelig det er å være (u)offisiell faktasjekker. "Fakta" er i mange politiske utspill vanskelig å vurdere, spesielt i en tredelt skala delt inn i "Riktig", "Delvis feil" eller feil.





Dette har også blitt diskutert på forumet www.reddit.com/r/norge hvor brukeren https://www.reddit.com/user/Gruul_and_Unusual har gått gjennom faktisk.no sine publikasjoner fra sin første dag i drift.





Her er noen eksempler på hva som er problematisk i faktisk.no sin debut:





For hver skole som opprettes i det private, så må det offentlige legge ned én ( https://faktisk.no/faktasjekker/6GZ/for-hver-skole-som-opprettes-i-det-private-sa-ma-det-offentlige-legge-ned-en

Faktisk.no sier : Helt feil fordi det fra 2014 til 2016 ble lagt ned 129 offentlige skoler, opprettet 51 privatskoler og 41 offentlige skoler.

Jeg sier : Påstanden er grovt forenklet for å få plass i et kort radioprogram. Det er feil at du må legge ned en skole for opprette en annen, men det stemmer jo at skolebusjettene i det offentlige må kutte i takt med at skolebudsjettene i det private øker ettersom de til slutt kommer fra samme pengesekk. Dette er slett debatteknikk fra Giske sin side, men jeg er ikke enig i å kalle det helt feil. Jeg vil kalle det delvis feil.





"Antall ansatte i politidirektoratet er fordoblet" ( https://faktisk.no/faktasjekker/AL/siden-2013-har-antall-ansatte-i-politidirektoratet-fordoblet-seg-na-er-de-rundt-300

Faktisk.no sier : helt feil fordi en økning fra 182 til 286 tilsvarer 57% ikke 100%.

Jeg sier : Det var ikke det Borten Moe påstod, han sa at de er "rundt 300", at OED brukte å være 150, og at veksten har vært "på størrelse med hele OED". Påstanden er ikke fullstendig korrekt, men å kalle den "helt feil" er omtrent like villedende. Jeg ville sagt delvis feil.





Til slutt en påstand faktisk.no mener er delvis riktig, som jeg mener er helt feil.

Vi ser at veksten både i de samlede og de frie inntektene har gått ned med denne regjeringen. Jeg sier : dersom man sammenligner tallene for denne regjeringen (med eller uten prosjekterte tall for 2017) så er veksten større enn den var i regjeringsperioden før Solberg tok over. Edit: 2009-2013: 1,5%, 2013-2016: 2,4%, 2013-2017: 1,7% (gjennomsnittlig årlig vekst).





Igjen, det er ikke meningen å slakte faktisk.no på sin første dag i drift. Men eksemplene over viser definitivt at man skal være varsomme med hvilke utsagn man faktisk (pun intended) bestemmer seg for å gå gjennom. Dersom det ligger subjektive vurderinger bak vurderingene som gis så blir det vanskelig med å argumentere for faktasjekk.



